खाटू मेले में रेल यात्रियों की सुविधा के लिए चार टिकट विंडो लगेगी
मंडलरेल प्रबंधक अंजली गोयल ने बुधवार शाम निरीक्षण स्पेशल ट्रेन से रेलवे स्टेशन पहुंची।
निरीक्षण के दौरान प्लेट फार्म, यात्री विश्राम गृह, कार्यालय, एफओबी, टिकट विंडो, क्वार्टर, एसएसई डब्ल्यू निर्माण निरीक्षक कार्यालय, सभागार आदि का निरीक्षण कर अधिकारियों काे आवश्यक दिशा निर्देश दिए। निरीक्षण के दौरान डीआरएम गोयल ने बताया कि 10 मार्च को जीएम का निरीक्षण है, उनके निरीक्षण से पूर्व व्यवस्थाओं का जायजा लेने के लिए निरीक्षण किया जा रहा है। दिल्ली अजमेर ट्रैक पहले से ब्रॉडगेज है, तथा जयपुर रींगस ट्रैक को ब्रॉडगेज में परिवर्तन के लिए कार्य चल रहा है। इसके लिए अब नए प्लेटफार्म का निर्माण करवाया जाएगा। नए प्लेटफार्म निर्माण कार्य के दौरान यात्रियों की सुविधाओं को प्रमुखता से लिया जाएगा, इसके लिए पाली, रेवाड़ी, नारनौल, नीमकाथाना, श्रीमाधोपुर का निरीक्षण किया है। 10 मार्च को जीएम निरीक्षण के दौरान स्टेशन सुविधाओं पर सुझाव लेकर यात्रियों की सुविधार्थ कार्य करवाए जाएंगे।
इस अवसर पर सीनियर डीसीएम विवेक रावत, सीनियर डीओएम गौरव गोड़, सीनियर डीईएम विशाल गुप्ता, सीनियर डीएसटी राजेंद्र गुडेश्वर, सीनियर डीईई एसएस मंगल, सीएमएस डॉ. अशोक राम, डॉ. श्री टंडन, सीनियर डीएसओ तरुण दीक्षित, स्टेशन अधीक्षक एसएस चौहान, रेलवे सुरक्षा पुलिस थाना प्रभारी रामेश्वर जाट, आईओडब्यू नंदकिशोर, जीआपी के मालीराम मीणा सहित अनेक अधिकारी कर्मचारी उपस्थित थे।
बाबाश्याम के लक्खी मेले के दौरान देंगे विशेष सेवाएं : डीआरएमअंजली गोयल सीनियर डीसीएम विवश रावत ने बाबा श्याम के लक्खी मेले के दौरान श्रद्धालुओं की सुविधार्थ बेहतर सेवाएं देने के लिए प्रयास किए जा रहे है। इसके लिए चार टिकट विडो अलग से लगाने, साफ सफाई के साथ टायलेट, विद्युत व्यवस्था आदि का स्थापित करके मेला अधिकारी भी नियुक्त किया जाएगा। साथ ही सुरक्षा के लिए आरपीएफ जीआरपी के अधिकारी कर्मचारी की ड्यूटी लगा दी गई है। मेला स्पेशल यात्री रेलगाड़ियों के लिए उच्चाधिकारियों को सूचना दी गई है, दो दिन में मेला स्पेशल यात्री रेलगाड़ियां की निर्धारित सूची जाएगी। साथ ही अन्य यात्री रेलगाडिय़ों में कोच आदि बढ़ाए जा रहे है।
श्रीमाधोपुर| रेलविभाग की डीआरएम अंजली गोयल ने बुधवार शाम स्टेशन का निरीक्षण किया साथ ही आवश्यक दिशा निर्देश दिए। स्टेशन अधीक्षक जेपी वर्मा ने बताया कि जीएम की 10 मार्च को होने वाली विजिट को लेकर गोयल ने स्टेशन का निरीक्षण किया है। गोयल ने स्टेशन का रिकॉर्ड जांचा, स्टेशन परिसर का अवलोकन किया ग्राम के लोगों की समस्याएं सुनी। लोगों ने ज्ञापन देकर कस्बे की भौगोलिक स्थिति को देखते हुए रेल ओर बढ़ाने जो रेल चल रही है उनके ठहराव की मांग की।
नीमकाथाना| उत्तर-पश्चिमरेलवे मंडल जयपुर डीआरएम अंजली गोयल ने बुधवार को नीमकाथाना स्टेशन का निरीक्षण कर सुधार के निर्देश दिए। सफाई, पेयजल एवं सुविधाओं में सुधार कराने को कहा। स्टेशन पर चल रहे विकास कार्यों का जायजा लिया। उन्होंने सुधार एवं विकास कार्यों को शीघ्र पूरा कराने के निर्देश दिए। नीमकाथाना स्टेशन पर 10 मार्च को महाप्रबंधक अनिल सिंघल निरीक्षण करेंगे। वो नीमकाथाना स्टेशन पर बने विश्रामगृह, शेड लाइटिंग सिस्टम का उद्घाटन करेंगे। डीआरएम गोयल के निरीक्षण को लेकर सुबह से स्टेशन पर तैयारियां की गई थी। विशेष ट्रेन से पहुंची डीआरएम गोयल ने पैदल भ्रमण कर स्टेशन एवं विकास कार्यों को देखा। इस दौरान सीनियर डीसीएम विवेक रावत, सीनियर डीओएम गौरव गौड़ , सीनियर डीईई, स्टेशन अधीक्षक आरपी मीणा, सत्यनारायण शर्मा, स्टेशन मास्टर उमाशंकर आदि कई अधिकारी मौजूद रहे। रेलवे सलाहकार समिति सदस्यों ने नीमकाथाना स्टेशन पर सुविधाओं के विस्तार एवं ट्रेनों की संख्या बढ़ाने की मांग पर डीआरएम अंजली गोयल को ज्ञापन दिया। समिति सदस्य चौथमल गर्ग एवं हरिशंकर के नेतृत्व में सदस्यों ने स्टेशन पर प्लेटफार्म नं. 2 पर सुविधा विस्तार, विकलांगों के लिए रैंप बनाने सहित कई मांगें रखी।
रींगस. रेलवे प्लेटफार्म का निरीक्षण कर अधिकारियों को दिशा निर्देश देती डीआरएम अंजली गोयल।
hin_Deva hin_Deva hin_Deva mai_Deva hin_Deva hin_Deva hin_Deva hin_Deva